# Campionat Nacional d'Escala i Corda

### De Viquipèdia

El Campionat Nacional d'Escala i Corda fou la primera competició per a jugadors professionals d'Escala i corda de la pilota valenciana. L'organitzava la Federació de Pilota Valenciana i es disputà entre els anys 1952 i 1993 (amb un recés entre els 1953 i 1963), i va ser substituïda pel Circuit Bancaixa.

Els equips eren formats per dos o tres membres (depenent de llur qualitat) i eren patrocinats pels ajuntaments i, els jugadors per empreses. El sistema de competició era una lliga d'anada i tornada entre els equips, amb una partida final d'exhibició entre campió i subcampió (amb l'excepció del 1974), així va ser fins a l'any 1983, en què es passà al format eliminatori, jugant una partida final els guanyadors de les semifinals.

## [edita] Historial

Any | Campió | Subcampió | Resultat | Trinquet
--- | --- | --- | --- | ---
1993 | Oltra, Grau, i Vicentico |  |  |
1992 | Sarasol I i Sarasol II |  |  |
1991 | Fredi, Xatet II i Ribes | Puchol, Grau i Tino | 60-50 | El Zurdo (Gandia)
1990 | Oltra i José María | Sarasol I i Sarasol II | 60-50 | El Zurdo (Gandia)
1989 | Genovés I i Pepet | Pigat II i José María |  | Tavernes de la Valldigna
1988 | Fredi, Edi i Pasqual II | Genovés I i Sanchis | 60-30 | Pelayo (València)
1987 | Pigat II, Perele i Sarasol II | Fredi, Sanchis i Pepet | 60-30 | Sagunt
1986 | Fredi, Xatet II de Carlet i Ribes | Genovés I i Pepe | 60-35 | Alberic
1985 | Pigat II, José María i Presencia | Puchol i Genovés I |  | El Zurdo (Gandia)
1984 | Puchol i Genovés I | Fredi, José María i Vicente |  | Alginet
1983 | Genovés I i Pepe | Fredi, Vinyes i Vicente | 60-35 | Pelayo (València)
1982 | Eusebio, Xatet II de Carlet i Machí | Fredi, Vicente i Gat I | - | -
1981 | Genovés I i Pepe | Eusebio, Vinyes i García | - | -
1980 | Fredi, Vicente i Gat I | Genovés I i Pepe | - | -
1979 | Genovés I i Pepe | Eusebio, Vinyes i Gómez | - | -
1978 | Genovés I i Pepe | Eusebio i Roget | - | -
1977 | Llopis, Xatet II de Carlet i Machí | Genovés I i García | - | -
1976 | Genovés I i García |  | - | -
1975 | Genovés I i García | Ricardet, Gat I, i Locheta | - | -
1974 | Llopis, Machí i García | José Luis, Gat I i Locheta | 60-55 | El Zurdo (Gandia)
1973 | Antoniet, Gat I i Carboneret II | Llopis, Natalio i Micó | - | -
1972 | Suret I, Ruiz i Xatet II de Carlet |  | - | -
1971 | Llopis, Machí i Micó | Eusebio i Xato de Museros | - | -
1970 | Rovellet i Pasqual I | Llopis, Machí i García | - | -
1969 | Suret I, Xato de Carlet i Ribes | Eusebio i Gat II | - | -
1968 | Eusebio i Ribes | Soro , Peris i García | - | -
1967 | No n'hi hagué
1966 | Ferreret i Gat I |  | - | -
1965 | Soro I i Xato de Museros | Ferrer II, Deval i Gómez | - | -
1964 | Ferrer II i Ruiz | Ferreret i Xato de Carlet | - | -
1953-1963 | No n'hi hagué
1952 | Roget i Patet | Enrique II, Cervera i Roget de Rafelbunyol | - | -

## [edita] Curiositats del Campionat Nacional d'Escala i Corda

- 1952: Juliet d'Alginet no hi participà per estar en desacord amb el company assignat, fou castigat amb no poder jugar en cap trinquet del Campionat durant 3 mesos, però se'n venjà quan després de l'exili forçat exigí cobrar 4.000 pessetes per jugar la primera partida en cada trinquet.
- Entre 1953 i 1963 no es disputà el torneig per la mala organització del primer.
- 1966: En la partida de Ferreret i Gat I contra Soro I i Ruiz al trinquet d'Alberic els primers anaven perdent, ja que Gat I estava neguitós per la seua dona, qui estava de part en aquells mateixos moments. Va ser quan ja perdien 15-40 que li varen informar que sa dona havia donat a llum un xiquet, i llavors s'animà i acabaren guanyant la partida.
- 1974: Es prova un nou sistema de competició, en lloc d'una lligueta per punts amb una partida d'exhibició final entre campió i sub-campió, només per aquest any es divideixen els equips entre nord i sud, amb dos lligues paral·leles i una final entre els campions d'ambdues lliguetes.
- 1974: Debuta el mític Genovés I
- Atesa la manifesta superiorita del Genovés I, i per tal d'intentar igualar la competició, la Federació de Pilota Valenciana obliga el jugador, durant els campionats de 1977, 1978, 1979, 1980 i 1983 a jugar "per baix", çò és, a haver de colpejar la pilota només després que aquesta haja pegat un bot en terra o en la paret, però mai de volea. En el món de la pilota hi ha una dita que fa així: "Jugador de bot se'n fot", la qual palesa la dificultat d'aquesta limitació. En les edicions de 1984 i de 1985 hagué de jugar de mitger, una posició estranya per a ell, ja que feia de dauer.
- 1990: Galeries privades, s'estrena la prohibició d'enviar la pilota a les galeries del trinquet.
- 1990: Primera volta que Canal 9 emet en directe la final.

## [edita] Enllaços d'interés

- Pilota valenciana
- Escala i corda
- Circuit Bancaixa

Obtingut de "http://ca.wikipedia.org../../../c/a/m/Campionat_Nacional_d%27Escala_i_Corda_fa79.html"

Categoria: Competicions de pilota valenciana

##### Views

- Article
- Discussió
- Revisió actual

##### Cerca